CELEX: 62021TN0231
Language: et
Date: 2021-04-30 00:00:00
Title: Kohtuasi T-231/21: 30. aprillil 2021 esitatud hagi – Praesidiad versus EUIPO – Zaun (Post)

12.7.2021   
            
            
               ET
            
            
               Euroopa Liidu Teataja
            
            
               C 278/50
            
         
      30. aprillil 2021 esitatud hagi – Praesidiad versus EUIPO – Zaun (Post)
      (Kohtuasi T-231/21)
      (2021/C 278/70)
      Hagiavalduse keel: inglise
      
         Pooled
      
      
         Hageja: Praesidiad Holding (Zwevegem, Belgia) (esindajad: advokaadid M. Rieger-Janson ja D. Op de Beeck)
      
         Kostja: Euroopa Liidu Intellektuaalomandi Amet (EUIPO)
      
         Teine menetluspool apellatsioonikojas: Zaun Ltd (Wolverhampton, Ühendkuningriik)
      
         Andmed EUIPO menetluse kohta
      
      
         Vaidlusaluse disainilahenduse omanik: hageja Üldkohtus
      
         Vaidlusalune disainilahendus: ELi disainilahendus nr 127 204-0001 (Post)
      
         Vaidlustatud otsus: EUIPO kolmanda apellatsioonikoja 15. veebruari 2021. aasta otsus asjas R 2068/2019-3
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus;
               
            
                  —
               
               
                  jätta jõusse EUIPO kehtetuks tunnistamise osakonna 19. juuli 2019. aasta otsus, millega keelduti vaidlusaluse disainilahenduse kehtetuks tunnistamise taotluse rahuldamisest;
               
            
                  —
               
               
                  mõista kohtukulud ja disainilahenduse omaniku kulud välja EUIPO-lt (ja EUIPO menetluse teise poole menetlusse astumise korral sellelt teiselt poolelt kui menetlusse astujalt).
               
            
         Väited
      
      
                  —
               
               
                  Apellatsioonikoda kohaldas nõukogu määruse (EÜ) nr 6/2002 artikli 8 lõike 1 tõlgendamisel valesti kohtuotsust DOCERAM, jättes toote nõuetekohaselt identifitseerimata;
               
            
                  —
               
               
                  apellatsioonikoda kohaldas nõukogu määruse (EÜ) nr 6/2002 artikli 8 lõike 1 tõlgendamisel valesti kohtuotsust DOCERAM, jättes arvestamata tõenditega objektiivsete asjaoludega, mis osutasid muudele kaalutlustele peale tehnise funktsiooni;
               
            
                  —
               
               
                  apellatsioonikoda kohaldas nõukogu määruse (EÜ) nr 6/2002 artikli 8 lõike 1 tõlgendamisel valesti kohtuotsust DOCERAM, jättes kohaldamata objektiivsete asjaolude testi, märkides selle asemel, et vaja on subjektiivseid tõendeid disainilahendusega seotud asjaolude kohta;
               
            
                  —
               
               
                  apellatsioonikoda jättis nõukogu määruse (EÜ) nr 6/2002 artiklit 62 eirates tõendamata, miks disainilahenduse omaniku esitatud tõenditega jäeti kui asjassepuutumatute või põhjendamatutena arvestamata;
               
            
                  —
               
               
                  apellatsioonikoda tegi vea, asetades tõendamiskoormise disainilahenduse omanikule, mitte kehtetuks tunnistamise taotlejale.